ΓΡΑΠΤΗ ΕΡΩΤΗΣΗ E-1578/96 υποβολή: Lissy Grφner (PSE) προς το (24 Iουνίου 1996)

Θέμα: Ελάχιστες εγγυήσεις στο πλαίσιο της διαδικασίας παροχής ασύλου για ασυνόδευτα προσφυγόπαιδα

Λόγω των διαφορετικών διαδικασιών παροχής ασύλου και δυνατοτήτων παραμοήης για τα ασυνόδευτα και ανήλικα παιδιά που ζητούν άσυλο (UNAM = unaccompanied asylum-seekerminors» έως την ηλικία των 18 ετών) στα κράτη μέλη της ΕΕ - εφόσον βέβαια, υπάρχουν τέτοιου είδους διαδικασίες - απαιτείται η δημιουργία κοινών και ενιαίων οδηγιών στην επικράτεια της ΕΕ. Ήδη στο ψήφισμα της ΕΕ «Μετανάστευση και πολιτική ασύλου» της 21.09.1995 αναγνωρίστηκε η θέσπιση ενιαίων κανόνων ως ελάχιστες εγγυήσεις στις διαδικασίες χορήγησης ασύλου, στις παραγράφους 26 και 27. Η ανάγκη εκπόνησης οδηγιών για μια εναρμονισμένη σε όλη την Ένωση πολιτική για την κατάσταση των παιδιών αυτών (UNAM) θα πρέπει να ληφθεί πλήρως υπόψη στις ισχύουσες κατευθυντήριες γραμμές, και συγκεκριμένα στο εγχειρίδιο της Ύπατης Αρμοστείας των Ηνωμένων Εθνών για τους Πρόσφυγες (UNHCR9, παρ. 213-219, στις αποφάσεις αριθ. 47 και 59 της Εκτελεστικής Επιτροπής της UNHCR καθώς και στη Σύμβαση των Ηνωμένων Εθνών για τα Δικαιώματα των Παιδιών, και ιδίως στο άρθρο 22.2. Οι οδηγίες αυτές της ΕΕ θα πρέπει να καλύπτουν ολόκληρο το φάσμα των αναγκών των ανήλικων αυτών προσφύγων, δηλαδή νομικού, κοινωνικού, ιατρικού, ψυχολογικού και στεγαστικού χαρακτήρα.

1. Σκοπεύει το Συμβούλιο να εκπονήσει οδηγίες που θα ανταποκρίνονται πλήρως στις προαναφερθείσες απαιτήσεις και θα περιλαμβάνουν όλο το φάσμα των ιδρυμάτων μέριμνας, των νομικών και κοινωνικών αναγκών καθώς και ενεργειών για εξεύρεση λύσεων σε μόνιμη βάση;

2. Εξετάζει το Συμβούλιο το ενδεχόμενο να καταβάλλει προσπάθειες για την εξασφάλιση ιατροφαρμακευτικής περίθαλψης, εκπαίδευσης και, σε περίπτωση ανάγκης, ψυχολογικής κάλυψης των ασυνόδευτων προσφυγόπαιδων στα κράτη μέλη της ΕΕ; Σκοπεύει το Συμβούλιο να προωθήσει γενικότερα ειδικές δυνατότητες για τη στέγαση των παιδιών αυτών;

3. Σκοπεύει το Συμβούλιο να ασκήσει την επιρροή του για την ανάληψη ειδικών ενεργειών υπέρ των παιδιών αυτών στους χώρους των αεροδρομίων;

4. α) Ποιές κοινές οδηγίες έχει προβλέψει το Συμβούλιο για την εφαρμογή διαδικασίας «διαλογής» κατά την οποία θα διαπιστώνεται εάν πρόκειται για παιδιά που ζητούν άσυλο ή όχι, πριν κινηθεί ειδική διαδικασία χορήγησης ασύλου;

β) Εξετάζει, πέραν τούτου, το Συμβούλιο το ενδεχόμενο έκδοσης ειδικών αδειών παραμονής για τα UNAM, που θα λαμβάνουν υπόψη τις ειδικές τους ανάγκες, σε περιπτώσεις που δεν είναι δυνατόν να τους αναγνωριστεί το καθεστώς του πρόσφυγα;

Κοινή απάντηση στις γραπτές ερωτήσεις Ε-1578/96 και Ε-1579/96 (17 Ιανουαρίου 1997)

Το θέμα των ασυνόδευτων ανήλικων παιδιών που ζητούν άσυλο και οι ιδιαίτερες απαιτήσεις που πρέπει να ληφθούν υπόψη, στην περίπτωσή τους, για τις διάφορες πρυχές της διαδικασίας παροχής ασύλου αποτελούν αντικείμενο των προβληματισμών του Συμβουλίου και των εργασιών που διεξάγονται σήμερα στα πλαίσια των ομάδων και των επιτροπών του.

Εξετάζονται δύο σχέδια κειμένου. Το ένα σχετικά με τις συνθήκες υποδοχής των αιτούντων το άσυλο αλλά περιλαμβάνει ειδικές συστάσεις για τους ανηλίκους. Το άλλο αφορά τις συνθήκες που παρέχονται στους ασυνόδευτους ανηλίκους οι οποίοι ζητούν άσυλο.

Επίσης εξετάζεται ένα τρίτο κείμενο σχετικά με την είσοδο και την παραμονή στα κράτη μέλη ασυνόδευτων ανηλίκων. Το κείμενο αυτό αφορά τη είσοδο ασυνόδευτων ανηλίκων στο έδαφος των κρατών μελών και όχι τις διαδικασίες παροχής ασύλου. Ωστόσο,, ειδικότερα όταν πρόκειται για παιδιά, δεν είναι πάντα πολύ σαφής η διάκριση μεταξύ των θεμάτων μετανάστευσης και των θεμάτων ασύλου.

Οι εργασίες έχουν μόλις αρχίσει. Ως εκ τούτου, το Συμβούλιο δεν είναι, στην παρούσα φάση, σε θέση να απαντήσει πλέον συγκεκριμένα στις ερωτήσεις του Αξιότιμου Μέλους του Κοινοβουλίου.